
Nr.686/24.02.2026 


REFERAT DE APROBARE 
la proiectul de hotărâre privind înființarea Serviciului public de gestionare a câinilor fără stăpân în cadrul UAT Comuna Racovița, județul Timiș


În conformitate cu prevederile art. 129 alin. (1) și alin. (2) lit. d) din O.U.G. nr. 57/2019 privind Codul administrativ, având în vedere atribuțiile ce îmi revin în domeniul inițierii proiectelor de hotărâri și al coordonării serviciilor publice de interes local,
Ținând cont de:
· necesitatea organizării, pe plan local, a activităților de gestionare a câinilor fără stăpân în condițiile legii;
· obligațiile UAT-urilor prevăzute de O.U.G. nr. 155/2001 și H.G. nr. 1059/2013;
· sesizările cetățenilor și situațiile constatate de administrația locală privind existența câinilor fără stăpân pe domeniul public;
· analiza oportunității și fundamentarea economică prezentate în Studiul de oportunitate anexat;
Propun aprobarea proiectului de hotărâre privind înființarea Serviciului public de gestionare a câinilor fără stăpân în cadrul UAT Comuna Racovița, județul Timiș, în următoarele condiții:
1. Aprobarea Studiului de oportunitate privind necesitatea înființării serviciului;
2. Înființarea Serviciului public de gestionare a câinilor fără stăpân în subordinea Consiliului Local al comunei Racovița;
3. Aprobarea Regulamentului de organizare și funcționare al serviciului;
4. Stabilirea modalității de gestiune ca fiind gestiunea delegată prin încredințare directă, conform art. 31 din Legea nr. 98/2016.
Prezenta propunere este necesară pentru îndeplinirea obligațiilor legale ale unității administrativ-teritoriale, precum și pentru asigurarea sănătății publice, protecției animalelor și siguranței cetățenilor.
Alăturat anexez:
– Studiul de oportunitate;
– Regulamentul de organizare și funcționare;
– Proiectul de hotărâre aferent.


PRIMAR
Alexandru-Valentin CATRINOI 

